รัฐบาลไทย-ข่าวทำเนียบรัฐบาล-ศธ.หารือเอสโตเนีย แนวทางการใช้เทคโนโลยีช่วยจัดทำระบบฐานข้อมูลด้านการศึกษาให้ทันสมัย และป้องกันคอร์รัปชั่น
วันจันทร์ที่ 18 มิถุนายน 2561
ศธ.หารือเอสโตเนีย แนวทางการใช้เทคโนโลยีช่วยจัดทําระบบฐานข้อมูลด้านการศึกษาให้ทันสมัย และป้องกันคอร์รัปชั่น
รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ พร้อมด้วย ม.ล.ปริยดา ดิศกุล เลขานุการรัฐมนตรีกว่าการกระทรวงศึกษาธิการ, ผู้บริหารกระทรวงศึกษาธิการ และคณะกรรมการเทคโนโลยีสารสนเทศและการสื่อสารเพื่อการศึกษา (CIO) ให้การต้อนรับและหารือ
รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ พร้อมด้วย ม.ล.ปริยดา ดิศกุล เลขานุการรัฐมนตรีกว่าการกระทรวงศึกษาธิการ, ผู้บริหารกระทรวงศึกษาธิการ และคณะกรรมการเทคโนโลยีสารสนเทศและการสื่อสารเพื่อการศึกษา (CIO) ให้การต้อนรับและหารือร่วมกับนายนพพร อัจฉริยวนิช เอกอัครราชทูต ณ กรุงเฮลซิงกิ มีเขตอาณาครอบคลุมสาธารณรัฐเอสโตเนีย, นายวีระชัย เตชะวิจิตร์ กงสุลกิตติมศักดิ์สาธารณรัฐเอสโตเนีย ประจําประเทศไทย และผู้แทนหน่วยงาน Information System Authority สาธาณรัฐเอสโตเนีย เกี่ยวกับแนวทางการใช้เทคโนโลยีช่วยจัดทําระบบฐานข้อมูล ด้วยระบบเชื่อมโยงฐานข้อมูล X-road Information System, บัตรประจําตัวแบบ eID ตลอดจน Blockchain เพื่อป้องกันการคอร์รัปชั่นด้านการศึกษา เมื่อวันศุกร์ที่ 15 มิถุนายน 2561ณ ห้องประชุมราชวัลลภ
รศ.นพ.โศภณ นภาธรกล่าวว่า ขณะนี้กระทรวงศึกษาธิการกําลังดําเนินการปฏิรูปการศึกษาในหลายด้าน โดยเฉพาะอย่างยิ่งการปฏิรูประบบการจัดทําฐานข้อมูลด้านการศึกษาสําหรับผู้เรียนทุกช่วงวัย ซึ่งพบว่ายังมีปัญหาเรื่องความถูกต้องและความสมบูรณ์ของฐานข้อมูล เช่น ความซ้ําซ้อนของจํานวนผู้เรียนที่เชื่อมโยงกับการจัดสรรงบประมาณรายหัวของเด็ก ส่งผลให้เกิดการทุจริตคอร์รัปชั่นมานาน
ดังนั้น หากกระทรวงศึกษาธิการมีระบบการจัดการฐานข้อมูลที่มีประสิทธิภาพ ก็จะสามารถนําฐานข้อมูลนั้นมาพัฒนาการศึกษาได้อย่างมีคุณภาพ
นายนพพร อัจฉริยวนิชกล่าวว่า เอสโตเนียเป็น1ใน 5 ประเทศชั้นนําของโลกที่รัฐบาลให้บริการภาครัฐผ่านระบบอิเล็กทรอนิกส์หรือ e-Governance มาตั้งแต่ปี ค.ศ. 2002 อาทิ การจัดให้มีบัตรประชาชนอิเล็กทรอนิกส์ หรือ eID, ระบบ X-road Information System ซึ่งทําหน้าที่เชื่อมต่อฐานข้อมูลของหน่วยงานในภาครัฐ, ลายเซ็นอิเล็กทรอนิกส์ เป็นต้น
ระบบ e-Governance มีความปลอดภัย และรักษาข้อมูลความลับของประชาชนเป็นหลักแม้ว่าจะมีประชากรเพียง 1.3 ล้านคน แต่สิ่งที่สําคัญที่สุดของการนําระบบเช่นนี้มาใช้ คือ เจตนารมณ์ของผู้นําประเทศว่าจะนําระบบนี้เข้ามาใช้อย่างไร ประกอบกับประชาชนต้องมีความเชื่อมั่นในระบบที่รักษาข้อมูลความลับต่าง ๆ ได้อย่างมีประสิทธิภาพ ซึ่งประเทศไทยกําลังพยายามดําเนินการเช่นเดียวกันนี้ เริ่มจากการติดต่อทําธุรกรรมในหน่วยงานของรัฐโดยไม่ต้องใช้สําเนาบัตรประชาชน
นอกจากนี้ การใช้ระบบ e-Governance ของเอสโตเนียทําให้ประชาชนสามารถตรวจสอบความถูกต้องของข้อมูลได้ พร้อมตรวจสอบผู้ที่เข้ามาใช้ข้อมูลของตนโดยที่ไม่ได้รับอนุญาต เป็นการตรวจสอบผ่านเว็บไซต์ ทั้งเวลาที่เปิดใช้ ใช้ไปทําอะไร และหน่วยงานใดเป็นผู้ใช้ นําไปสู่การฟ้องร้องได้กรณีที่เจ้าของข้อมูลไม่ได้ยินยอม สําหรับผู้สูงอายุจะมีบุคลากรของรัฐคอยให้ความช่วยเหลือแนะนําในการทําธุรกรรมผ่าน eID อีกทั้งรัฐบาลเอสโตเนียมีมาตรการจูงใจให้ประชาชนใช้ eID ด้วย เช่น ส่วนลดค่ารถเดินทาง, ส่วนลดอื่น ๆ เป็นต้น
ในส่วนของกระทรวงศึกษาธิการ สามารถนําระบบนี้ช่วยบริหารจัดการข้อมูลของกระทรวง โดยเริ่มจากการยินยอมแบ่งปันข้อมูลระหว่างองค์กรหลัก การกําหนดผู้มีอํานาจดูแลและรับผิดชอบข้อมูล นําไปสู่การป้องกันปัญหาการทุจริตคอร์รัปชั่นด้านการศึกษา อาทิ ความซ้ําซ้อนของจํานวนนักเรียน ส่งผลต่อการเบิกค่าใช้จ่ายรายหัว เพราะเด็กแต่ละคนจะมี ID บัตร eID ประจําตัวเพียง 1 ID ทําให้นับจํานวนนักเรียนได้แม่นยํามากขึ้น เป็นต้น
นายวีระชัย เตชะวิจิตร์กล่าวว่า การหารือในครั้งนี้เป็นการริเริ่มที่ดีมาก ซึ่งระบบ e-Governance ที่นําเสนอในครั้งนี้ เปรียบเสมือนการสร้างมอเตอร์เวย์เชื่อมทุกกระทรวงที่เอสโตเนียมีอยู่ ซึ่งจะเกิดประโยชน์สูงสุดเมื่อฐานข้อมูลมีความเสถียร และมีจุดเด่นที่ระบบการรักษาข้อมูลที่มีความปลอดภัยและมีประสิทธิภาพ เกิดเป็น "Blockchain" สําหรับเก็บข้อมูลบุคคลด้วยกระบวนการที่ปลอดภัย และมีความน่าเชื่อถือสูงฃ
ดังนั้น หากหน่วยงานภาครัฐของไทยต้องการจัดทําระบบในลักษณะดังกล่าว ก็จะต้องมีการข้อมูลรายละเอียดแยกแยะว่า มีกระทรวงหรือหน่วยงานใดที่ยินยอมให้เชื่อมต่อฐานข้อมูลบ้าง
ผู้เชี่ยวชาญจากเอสโตเนียกล่าวว่า หลักการสําคัญสําหรับการเป็น Digital Country คือ การรักษาความลับและความปลอดภัยของข้อมูล เพื่อสร้างความมั่นใจเกี่ยวกับผู้ที่สามารถเข้าถึงและนําข้อมูลของประชาชนไปใช้ได้บ้าง ซึ่งการที่เอสโตเนียมีระบบการให้บริการภาครัฐผ่านบัตรประชาชนอิเล็กทรอนิกส์หรือ eID ทําให้ประชาชนสามารถทําธุรกรรมต่าง ๆ ด้วยบัตรนี้อย่างปลอดภัยและสะดวกรวดเร็ว ผ่านช่องทาง Government Total ได้ภายในเพียงคลิกเดียว ก็จะสามารถลิ้งค์ไปยัง Database และรับบริการจากภาครัฐได้ตามสิทธิ์ที่กําหนด
การใช้บริการของรัฐในเอสโตเนีย เกือบ 100% เป็นระบบดิจิทัลประชาชนไม่ต้องปรากฏตัวเพื่อทํานิติกรรมยกเว้น การแต่งงาน การหย่า และอสังหาริมทรัพย์ นอกจากนี้ การใช้ระบบ e-Governance ยังช่วยให้รัฐบาลเอสโตเนียมีข้อมูลของประชาชนทั้งประเทศ อาทิ การลงทะเบียนเพื่อรับสวัสดิการผู้ยากไร้ หากใช้วิธีลงทะเบียนเช่นเดิม ก็จะไม่รู้จํานวนที่แท้จริง เพราะบางคนอาจไม่สามารถเดินทางมาได้ แต่ระบบ eID ช่วยให้สามารถจัดการบนฐานข้อมูลของประชาชนที่มีอยู่ จึงเป็นระบบที่มีประโยชน์อย่างมาก
ในส่วนของกระทรวงศึกษาธิการก็สามารถนําระบบฐานข้อมูลดังกล่าว มาประยุกต์ใช้ได้ เช่น ระบบ e-School เพื่อให้ผู้ปกครองรู้ข้อมูลการเรียนของบุตรหลาน ทั้งวิชาที่เรียน ผลการเรียน การเข้าเรียน/ขาดเรียน ตลอดจนความคิดเห็นของครูด้วย เป็นต้น
อย่างไรก็ตาม รัฐบาลเอสโตเนียลงทุนกับเรื่อง e-Governance จํานวนมาก แต่ให้บริการกับประชาชนโดยไม่คิดค่าใช้จ่าย จึงเป็นการกระตุ้นให้ประชาชนตระหนักถึงความสําคัญและประโยชน์ของเทคโนโลยีเหล่านี้ ดังนั้น นโยบายของรัฐบาลจึงเป็นสิ่งสําคัญหากต้องการปฏิรูปประเทศให้เป็น Digital Country
Writtenbyอรพรรณ ฤทธิ์มั่น
Photo Creditอรพรรณ ฤทธิ์มั่น
Rewriterนวรัตน์ รามสูต
Editorบัลลังก์ โรหิตเสถียร